text: ثم فرقة متاع مزاودية مشكلتهم في الدربوكة ديما باردة قد ما يسخنوها ما يعجبهم إيقاعها. دبّر عليهم واحد قاللهم يلزمكم تسلخو جلدة صلعة إنسان وتصنعو بيها الدربوكة ( جلد الإنسان يسخن بفعل الإحتكاك ) عجبتهم الفكرة وقرروا باش ينفذوها على عمك "صالح الأصلع "ولد حومتهم . سمع المسكين بالحكاية خبا راسو وما عادش يخرج برشا للحومة وكي يخرج تلقاه يتلبّد الحيط الحيط . نهار فاقوا بيه المزاودية هرب يجري وهوما وراه حتى دخل في زنقة ما تعديش وما لقى وين يهرب الجماعة محضرين رواحهم باش يسلخولو صلعتوا . من حرارة الروح خطف طرف قزَازْ من الأرض وقربو لصلعتو قاللهم يقرّبلي واحد نٌشْرُمْهَا ونرتاح أنا وإيّاكم .